
[bookmark: TextBodyBegin]Европейският парламент,
–	като взе предвид решенията на Председателския съвет от 14 и 19 март 2024 г., с които се одобрява проектът на междуинституционално споразумение за създаване на Междуинституционален орган по етични стандарти за членовете на институциите и консултативните органи, посочени в член 13 от Договора за Европейския съюз,
–	като взе предвид проекта на споразумение между Европейския парламент, Съвета, Европейската комисия, Съда на Европейския съюз, Европейската централна банка, Европейската сметна палата, Европейския икономически и социален комитет и Европейския комитет на регионите за създаване на Междуинституционален орган по етични стандарти за членовете на институциите и консултативните органи, посочени в член 13 от Договора за Европейския съюз („Споразумението“),
–	като взе предвид член 13 от Договора за Европейския съюз,
–	като взе предвид член 232 от Договора за функционирането на Европейския съюз,
[bookmark: _GoBack]–	като взе предвид съобщението на Комисията от 8 юни 2023 г. относно предложение за междуинституционален орган по етика и приложенията към него (COM(2023)0311),
–	като взе предвид своята резолюция от 16 септември 2021 г. относно укрепването на прозрачността и почтеността в институциите на ЕС чрез създаване на независим орган на ЕС по етика[footnoteRef:1], [1:  	ОВ C 117, 11.3.2022 г., стр. 159.] 

–	като взе предвид своята резолюция от 15 декември 2022 г. относно подозрения за корупция от страна на Катар и по-широката необходимост от прозрачност и отчетност в европейските институции[footnoteRef:2], [2:  	OВ C 177, 17.5.2023 г., стр. 109.] 

–	като взе предвид своята резолюция от 16 февруари 2023 г. относно създаването на независим орган на ЕС по етика[footnoteRef:3], [3:  	ОВ C 283, 11.8.2023 г., стр. 31.] 

–	като взе предвид своята резолюция от 16 февруари 2023 г. относно последващите действия във връзка с мерките, поискани от Парламента за укрепване на почтеността на европейските институции[footnoteRef:4], [4:  	ОВ C 283, 11.8.2023 г., стр. 27.] 

–	като взе предвид своята резолюция от 12 юли 2023 г. относно създаването на орган на ЕС по етика[footnoteRef:5], [5:  	Приети текстове, P9_TA(2023)0281.] 

–	като взе предвид своята резолюция от 13 юли 2023 г. относно препоръки за преразглеждане на правилата на Европейския парламент относно прозрачността, почтеността, отчетността и борбата с корупцията[footnoteRef:6], [6:  	Приети текстове, P9_TA(2023)0292.] 

–	като взе предвид член 148, параграф 1 от своя Правилник за дейността,
–	като взе предвид доклада на комисията по конституционни въпроси (A9-0181/2024),
А.	като има предвид, че независимостта, прозрачността и отчетността на институциите на ЕС са от първостепенно значение за тяхната демократична легитимност и за насърчаване на доверието на гражданите; като има предвид, че днес Европейският парламент се нарежда сред най-прозрачните законодателни органи в света;
Б.	като има предвид, че е необходимо да се преодолеят недостатъците, произтичащи от настоящата етична рамка, която е разпокъсана в институциите, органите, службите и агенциите на ЕС, с различни правила, процедури и равнища на правоприлагане;
В.	като има предвид, че в своята резолюция от 16 септември 2021 г.[footnoteRef:7] и отново в последващите си резолюции от 16 февруари 2023 г.[footnoteRef:8] и 12 юли 2023 г.[footnoteRef:9] Парламентът предложи създаването на амбициозен, истински и независим орган по етика; [7:  	ОВ C 117, 11.3.2022 г., стр. 159.]  [8:  	ОВ C 283, 11.8.2023 г., стр. 31.]  [9:  	Приети текстове, P9_TA(2023)0281.] 

Г.	като има предвид, че Комисията представи своето предложение за създаването на междуинституционален орган по етика на 8 юни 2023 г., като предложи орган за определяне на стандарти; като има предвид, че това предложение на Комисията далеч не отговаряше на амбицията, изразена в резолюциите на Парламента, най-вече поради липсата на капацитет за разглеждане на отделни случаи и потенциални нарушения на етичните правила, както и за препоръчване на санкции;
Д.	като има предвид, че резолюциите на Парламента от 16 февруари 2023 г.[footnoteRef:10] и от 12 юли 2023 г.[footnoteRef:11] послужиха като мандат на Парламента за водене на преговори; [10:  	ОВ C 283, 11.8.2023 г., стр. 27 и стр. 31.]  [11:  	Приети текстове, P9_TA(2023)0281.] 

Е.	като има предвид, че междуинституционалният орган по етика ще допринесе за укрепване на доверието в институциите на Съюза и на тяхната демократична легитимност, както и за изграждането на институционална култура, основана на най-високите етични стандарти;
Ж.	като има предвид, че настоящите етични правила на Парламента в неговия Правилник за дейността предвиждат множество стандартизирани писмени декларации, включително декларации за частни интереси, декларации за имуществено състояние, декларации за осведоменост за конфликт на интереси за длъжностни лица, докладчици, докладчици в сянка и участници в официална делегация или междуинституционални преговори, декларации за планирани срещи с представители на интереси, в т.ч. когато са делегирани на техните сътрудници, декларации за принос от докладчиците по техните досиета, декларации за присъствие на събития, организирани от трети лица, декларации за подаръци и декларации на интергрупи или неформални обединения относно външна финансова подкрепа;
1.	приветства Споразумението, което дава възможност за разработването на строги общи етични стандарти и за обмен на най-добри практики, както и за разглеждане на отделни случаи от независими експерти по искане на институция или консултативен орган, страна по Споразумението, по отношение на всяка декларация на техните членове;
2.	подчертава факта, че съответните органи на институциите или органите запазват правомощията за окончателно вземане на решения относно прилагането; отбелязва, че всяка консултация с независими експерти по отделен случай започва с искане от страна по Споразумението по отношение на нейните членове в съответствие с вътрешния ѝ правилник; подчертава, че декларациите за финансови интереси на кандидатите за членове на Комисията, като случаи на високо равнище, надхвърлящи интересите на съответната институция, по правило следва да бъдат разглеждани от независимите експерти; 
3.	отново заявява въпреки това, че Парламентът остава изцяло ангажиран със създаването на независим орган по етика, който да може да провежда разследвания по собствена инициатива и да отправя препоръки за санкции към отговорните органи на участващите институции или органи, да е съставен от независими експерти като пълноправни членове, и който да обхваща членовете на институциите и органите на ЕС преди, по време на и след края на техния мандат или служба, както и техните служители, както е предвидено в резолюцията на Парламента от 16 септември 2021 г.[footnoteRef:12] и потвърдено в неговите резолюции от 16 февруари 2023 г.[footnoteRef:13] и от 12 юли 2023 г.[footnoteRef:14]; [12:  	ОВ C 117, 11.3.2022 г., стр. 159.]  [13:  	ОВ C 283, 11.8.2023 г., стр. 31.]  [14:  	Приети текстове, P9_TA(2023)0281.] 

4.	изразява съжаление, че Европейският съвет реши да не се присъедини към Споразумението;
5.	изразява съжаление относно нежеланието на Съвета да разшири обхвата на Споразумението, така че то да включва най-малко представителите на министерско равнище на държавата членка, председателстваща Съвета, с твърдението, че в Договорите няма правно основание за приемане на общи минимални стандарти, приложими за представителите на държавите членки; поема ангажимент да използва първия преглед на Споразумението, за да отстрани този правен пропуск, и междувременно призовава следващите председателства на Съвета да прилагат доброволно неговите разпоредби; счита, че членовете на Съвета, също както и членовете на Европейския парламент, биха могли да бъдат обвързани от правилата, определени от Съвета съгласно неговите правомощия за самоорганизация, които биха имали предимство в случай на противоречие с националните правила; подчертава в този контекст, че когато са в Съвета, представителите на държавите членки действат в качеството си на членове на Съвета при приемането на правни актове на ЕС; поема ангажимент да потърси правно разяснение относно това дали Съветът би могъл да обвърже своите членове с общи минимални стандарти;
6.	счита, че предоставените ресурси трябва да създават условия за правилното функциониране както на самия Междуинституционален орган по етични стандарти (наричан по-нататък „органът“), състоящ се от по един представител на всяка страна по Споразумението, така и на петимата независими експерти, които подпомагат представителите на институциите и участват в органа като наблюдатели, както и всяка необходима подкрепа за тях; изразява съжаление, че съгласно член 17 от Споразумението всички разходи, произтичащи от консултация с независимите експерти, се поемат от страната, поискала консултацията, тъй като това може да доведе до ограничаване на броя на тези консултации;
7.	счита, че независимите експерти, които ще се назначават с консенсус от страните по Споразумението, трябва да имат професионален опит, по-специално в областта на етиката, почтеността и прозрачността, в допълнение към изискванията, посочени в член 5, параграф 2 от Споразумението, за безупречно професионално поведение и опит на висши длъжности в европейски, национални или международни публични организации;
8.	подчертава съществената роля на независимите експерти при разглеждането на отделни случаи по искане на страна по Споразумението; счита, че всяко изпращане от страна по Споразумението на малка извадка от подбрани на случаен принцип случаи до независимите експерти ще бъде от голяма полза за целите на разработването или актуализирането на етичен стандарт;
9.	счита, че органът следва да разчита на съществуващите правомощия на институциите да изискват информация от своите членове или на съгласието на националните органи да обменят информация; счита, че когато това е необходимо за изпълнението на задачите им, независимите експерти следва да могат да обменят информация с националните органи, като третират тази информация със същата степен на поверителност, както органът, който я е предоставил; подчертава в това отношение, че независимите експерти следва да имат достъп до административните документи на участващите страни, и особено на страната, която е поискала консултация с тях по даден случай, за да могат да извършат добре обосновани и добре документирани оценки;
10.	отбелязва, че независимите експерти определят един от тях за председател; счита, че независимите експерти следва да разполагат с пълна самостоятелност при организирането на своята работа, както и при свикването на своите заседания;
11.	счита, че без да се засяга Общият регламент относно защитата на данните и личните права, мотивираната препоръка на независимите експерти следва да се оповестява публично от институцията или консултативния орган, заедно с решението на компетентния орган, който следва да предостави обяснение, ако препоръките не се спазват изцяло;
12.	призовава органа да даде пример за прозрачност, като публикува всички препоръки, годишни доклади, решения и отчети за разходите под формата на отворени данни в машинночетим формат, достъпни за всички граждани и в съответствие с приложимите правила за защита на данните, включително, наред с другото, писменото становище на независимите експерти относно самооценките на институциите в съответствие с член 10 от Споразумението и анонимизирания и обобщен годишен отчет за всяка година, в който са изложени в обобщен и анонимизиран вид консултациите и въпросите, представени от страните, както и последващите ги действия в съответствие с член 7, параграф 4 от Споразумението; подчертава значението на защитата на неприкосновеността на личния живот на засегнатите физически лица в подходяща степен и на презумпцията за невиновност; призовава страните по Споразумението да разработят общи насоки за консултациите с независимите експерти и за публикуването на техните препоръки;
13.	счита, че за да бъде напълно ефективен, органът ще трябва да съвместява функциите на съществуващите органи, които отговарят за етиката, и че следователно за случаи, които изискват специално разглеждане, или за целите на разработването или актуализирането на етичен стандарт, всяка участваща страна следва да се консултира с независимите експерти;
14.	подчертава, че е необходимо да се уточни как ще бъде определен мандатът на заместник-председателя, представляващ Парламента в органа, и да се въведат подходящи механизми за отчетност;
15.	счита, че е необходимо да се поясни кой ще бъде заместник-представителят на Парламента в органа;
16.	счита, че комисията по конституционни въпроси следва да участва при определянето на мандата на заместник-председателя, представляващ Парламента в органа, както и при търсенето на отговорност от заместник-председателя и заместник-представителя; счита, че е изключително важно членовете на Европейския парламент да имат думата при разработването на стандарти, които ще бъдат обвързващи за тях;
17.	поддържа ангажимент за конструктивно участие в прегледа на Споразумението, който трябва да се проведе три години след влизането му в сила, за да се подобри и укрепи органът, както е предвидено в член 21 от Споразумението;
18.	припомня своята позиция, че органът следва да може да провежда разследвания по собствена инициатива на предполагаеми нарушения на етичните правила от страна на длъжностни лица и служители на институциите на ЕС, както и разследвания на място и по документи, като използва информацията, която е събрал или е получил от трети лица;
19.	одобрява сключването на Споразумението, приложено към настоящото предложение за решение;
20.	възлага на своя председател да подпише Споразумението с председателя на Съвета, председателя на Комисията, председателя на Съда на Европейския съюз, председателя на Европейската централна банка, председателя на Сметната палата, председателя на Европейския икономически и социален комитет и председателя на Комитета на регионите и да осигури неговото публикуване в Официален вестник на Европейския съюз;
21.	възлага на своя председател да предаде за сведение настоящото решение, включително приложението към него, на всички страни по Споразумението.

[bookmark: _Hlk131704886]СПОРАЗУМЕНИЕ МЕЖДУ ЕВРОПЕЙСКИЯ ПАРЛАМЕНТ, СЪВЕТА НА ЕВРОПЕЙСКИЯ СЪЮЗ, ЕВРОПЕЙСКАТА КОМИСИЯ, СЪДА НА ЕВРОПЕЙСКИЯ СЪЮЗ, ЕВРОПЕЙСКАТА ЦЕНТРАЛНА БАНКА, ЕВРОПЕЙСКАТА СМЕТНА ПАЛАТА, ЕВРОПЕЙСКИЯ ИКОНОМИЧЕСКИ И СОЦИАЛЕН КОМИТЕТ И ЕВРОПЕЙСКИЯ КОМИТЕТ НА РЕГИОНИТЕ ЗА СЪЗДАВАНЕ НА МЕЖДУИНСТИТУЦИОНАЛЕН ОРГАН ПО ЕТИЧНИ СТАНДАРТИ ЗА ЧЛЕНОВЕТЕ НА ИНСТИТУЦИИТЕ И КОНСУЛТАТИВНИТЕ ОРГАНИ, ПОСОЧЕНИ В ЧЛЕН 13 ОТ ДОГОВОРА ЗА ЕВРОПЕЙСКИЯ СЪЮЗ 
(Текстът на това приложение не е възпроизведен тук, тъй като той съответства на междуинституционалното споразумение, публикувано в OВ L, 2024/1365, 17.5.2024 г., ELI: http://data.europa.eu/eli/agree_interinstit/2024/1365/oj.) 

